b'\n_START_ARTICLE_\nErnest An\xc5\xbeelj\n_START_SECTION_\nCivilno \xc5\xbeivljenje\n_START_PARAGRAPH_\nRodil se je 25. novembra 1962 na Ptuju. Po civilni izobrazbi je diplomirani in\xc5\xbeenir gradbeni\xc5\xa1tva. Ima vsa predpisana voja\xc5\xa1ka izobra\xc5\xbeevanja v SV. Uspe\xc5\xa1no je zaklju\xc4\x8dil podiplomski \xc5\xa1tudij na Fakulteti za socialno delo v Ljubljani in je specialist socialnega managementa. _NEWLINE_\xc5\xbdivi v Mariboru - Male\xc4\x8dnik. S soprogo Elico imata dva sinova: Uro\xc5\xa1a in Marka.\n_START_SECTION_\nVoja\xc5\xa1ka kariera\n_START_PARAGRAPH_\nTeritorialni obrambi RS se je pridru\xc5\xbeil marca 1991 kot pripadnik prve generacije pripadnikov bodo\xc4\x8de Slovenske vojske - tako imenovani Enkarji (znak 1 na levem rokavu uniforme); opravljal je dela in naloge voja\xc5\xa1kega in\xc5\xa1truktorja. Zaradi poguma med obrambo Peker si je prislu\xc5\xbeil vzdevek Armbrust. _NEWLINE_Po vojni se je \xc5\xa1olal kot \xc4\x8dlan 1. generacije \xc5\xa0ole za \xc4\x8dastnike (1992-3) in bil ob zaklju\xc4\x8dno povi\xc5\xa1an v podporo\xc4\x8dnika. Do leta 1995 je bil poveljnik u\xc4\x8dnega voda v 710. u\xc4\x8dnem centru._NEWLINE_Leta 1996 je kon\xc4\x8dal \xc5\xa0olo za poveljnike \xc4\x8det; posledi\xc4\x8dno je postal poveljnik \xc4\x8dete in \xc5\xa1tabni \xc4\x8dastnik v 74. oklepno-mehaniziranem bataljonu. Tu je ostal do leta 1998, ko je bil preme\xc5\xa1\xc4\x8den v oddelek J-1 General\xc5\xa1taba SV. Med letoma 2002 in 2005 je bil na\xc4\x8delnik oddelka za bojno moralo v PSSV in med letoma 2004 in 2006 na\xc4\x8delnik oddelka za operativne zadeve in pridobivanje v G\xc5\xa0SV._NEWLINE_Med letoma 2006 in 2008 je bil poveljnik 17. bataljona voja\xc5\xa1ke policije in od leta 2008 do 2010 je bil poveljnik 72. brigade in Voja\xc5\xa1nice Generala Maistra v Mariboru. Poveljeval je 21. kontingentu SVNCON 21 v KFOR, za tem je bil na\xc4\x8delnik Obve\xc5\xa1\xc4\x8devalno Varnostnega Sektorja J2 v G\xc5\xa0SV, v letih 2011/2012 je bil na\xc4\x8delnik Sektorja za voja\xc5\xa1ke zadeve v DOZ MORS. 2012/2013 je poveljeval PDRIU in vodil transformacijo PDRIU v CV\xc5\xa0. Bil je svetovalec Na\xc4\x8delnika G\xc5\xa0SV za voja\xc5\xa1ke zadeve. 2014-2017 je bil poveljnik EPOD - Enota za podporo delovanja, od 2017-2019 pa namestnik poveljnika sil SV.'